|  |  |
| --- | --- |
| **Slide** | **Bilješke[[1]](#footnote-1)** |
| 1.  EU  ljudi  Europska unija  Jedinstvena organizacija  „Svjetski mir ne može se očuvati ukoliko se ne ulažu kreativni napori razmjerni opasnostima koje ga ugrožavaju”.  Robert Schuman, 1950. | 1.  U ovoj prezentaciji ukratko ćemo reći što je EU, saznati neke zanimljive činjenice o njemu i vidjeti kako se on mijenjao i razvijao tijekom godina.  Za početak, iako se EU može smatrati organizacijom, on je znatno složeniji.  Europska unija nije ni međunarodna, a ni međuvladina organizacija u užem smislu.  Posebna je jer je čini niz institucija, agencija i tijela koji imaju iste ciljeve i djeluju pod istom zastavom.  Njezina jedinstvenost proizlazi iz posebnih uvjeta u kojima je nastala te iz ciljeva i ideala njezinih utemeljitelja.  Cilj europskog projekta, koji je nastao iz pepela Drugog svjetskog rata, bio je prije svega osigurati mir stavljanjem sredstava za proizvodnju oružja (ugljena i čelika) pod zajedničku kontrolu. Tijekom desetljeća države članice složile su se da će surađivati te udružiti resurse i suverenost kako bi zajednički rješavale probleme. Ta su nastojanja važna i danas, posebno u pitanjima kao što su klimatske promjene, međunarodna trgovina i naše digitalno društvo. |
| 2.  EU  ljudi  EU je jedinstvena gospodarska i politička unija  27 zemalja  447 milijuna građana | 2.  Konkretnije, EU je jedinstvena gospodarska i politička unija 27 država s oko **447 milijuna stanovnika**.  Tijekom više od 60 godina EU je doprinio poboljšanju životnog standarda, pokrenuo zajedničke projekte kao što su **euro** i **jedinstveno tržište** te zajedničkim snagama rješavao važna pitanja kao što su klimatske promjene, COVID-19 i digitalno društvo.  Više statističkih podataka dostupno je na <https://ec.europa.eu/eurostat/data/database> pod godišnjim nacionalnim računima (*Annual National Accounts*). |
| 3.  EU  raznolikost  **Znate li...?**   1. U kojoj je državi članici EU-a najviše stanovnika mlađe od 15 godina? 2. Koja država članica EU-a ima najveći udio stranih državljana? 3. U kojoj državi članici stanovnici imaju najviše povjerenja u Europsku uniju? 4. Koliko ljudi živi u ruralnim područjima EU-a? 5. Koliko ljudi u EU-u govori više od jednog jezika? | 3.  Budući da u EU-u živi oko 447 milijuna ljudi, riječ je o jednoj od kulturno najraznolikijih regija na svijetu. Posebno se ističe njezina jezična, etnička, vjerska i socioekonomska raznolikost. Pokušajte odgovoriti na pitanja na slajdu i pogledajte kako se ta raznolikost odražava u statističkim podacima.  Odgovori:  1) Francuskoj: 11 991 684 prema podacima iz 2021.  2) Luksemburg: 47 % prema podacima iz 2022. (Vidjeti: <https://ec.europa.eu/eurostat/web/interactive-publications/demography-2023#expandable-example-content> )  3) Najviše u Malti (71 %), a najmanje u Francuskoj (34 %), Eurobarometar 2022. ([vidjeti dokument *First results*](https://europa.eu/eurobarometer/surveys/detail/2693))  U nastavku su navedeni rezultati drugih zemalja (postotak ispitanika iz svake zemlje koji su odgovorili da vjeruju EU-u).  Grčka – 37 %  Hrvatska – 42 %  Cipar – 42 %  Češka – 43 %  Austrija – 44 %  Slovačka – 44 %  Slovenija – 44 %  Italija – 46 %  Estonija – 48 %  Njemačka – 49 %  Bugarska – 49 %  Španjolska – 50 %  Nizozemska – 52 %  Rumunjska – 54 %  Belgija – 55 %  Mađarska – 56 %  Latvija – 56 %  Irska – 58 %  Luksemburg – 60 %  Finska – 60 %  Švedska – 61 %  Poljska – 64 %  Danska – 65 %  Portugal – 68 %  Litva – 69 %  4) 25,2 % prema podacima iz 2021. (dok 35,9 % živi u manjim, a 38,9 % u većim gradovima) ([[izvor](https://ec.europa.eu/eurostat/statistics-explained/index.php?title=Urban-rural_Europe_-_introduction#Introduction_to_territorial_typologies)])  5) 64,6 % u 2016. [[ovi će se podaci ažurirati **tek** u svibnju 2024.](https://ec.europa.eu/eurostat/statistics-explained/index.php?title=Foreign_language_skills_statistics)]  Više demografskih podataka o Europi dostupno je na: <https://ec.europa.eu/eurostat/cache/digpub/demography/index.html?lang=en> |
| 4.  EU  jezici  Europa građana  24 službena jezika | 4.  Jezici koji se govore u državama članicama EU-a ključan su element kulturne baštine EU-a. Stoga EU podupire višejezičnost u svojim programima i u radu svojih institucija.  Višejezičnost je od samog početka ključna značajka Europske unije. EU radi na **24 službena jezika**.  Pravila o uporabi jezika u institucijama Unije utvrđena su u [Uredbi br. 1](https://eur-lex.europa.eu/legal-content/HR/TXT/?uri=CELEX:01958R0001-20130701), u kojoj se navodi da institucije imaju 24 službena i radna jezika.  Sjednice [Europskog vijeća](https://european-union.europa.eu/institutions-law-budget/institutions-and-bodies/search-all-eu-institutions-and-bodies/european-council_hr) i [Vijeća Europske unije](https://european-union.europa.eu/institutions-law-budget/institutions-and-bodies/search-all-eu-institutions-and-bodies/council-european-union_hr) usmeno se prevode na sve službene jezike. Zastupnici u Europskom parlamentu imaju pravo služiti se bilo kojim službenim jezikom [kad govore u Parlamentu](https://www.europarl.europa.eu/about-parliament/hr/organisation-and-rules/multilingualism).  Europski građani imaju **pravo biti informirani o aktivnostima Unije** te stupiti u kontakt s institucijama EU-a i dobiti odgovore na bilo kojem službenom jeziku.  Osim toga, [pravni akti](https://eur-lex.europa.eu/homepage.html?locale=hr) i njihovi [sažetci](https://eur-lex.europa.eu/browse/summaries.html?locale=hr) dostupni su na svim službenim jezicima EU-a. |
| 4.1.  Možete li navesti barem pet službenih jezika EU-a osim svojeg?  Koja su tri službena pisma?  [Poslušajte kako zvuče službeni jezici EU-a](https://european-union.europa.eu/principles-countries-history/languages_hr) | 4.1.  Službeni jezici EU-a:  bugarski, češki, danski, engleski, estonski, finski, francuski, grčki, hrvatski, irski, latvijski, litavski, mađarski, malteški, nizozemski, njemački, poljski, portugalski, rumunjski, slovački, slovenski, španjolski, švedski, talijanski.  Službena pisma EU-a:  latinica, ćirilica i grčko pismo. |
| 5.  EU  pioniri | 5.  Raznolikost EU-a odražava se i u radu mnogih vizionarskih čelnika koji su pomogli u stvaranju Europske unije u kakvoj danas živimo.  Pioniri EU-a, od boraca pokreta otpora do pravnika i parlamentarnih zastupnika, vjerovali su u isti ideal: ujedinjenu Europu mira i blagostanja.  Ovo su samo neki od najznačajnijih pionira EU-a. Više profila nalazi se na: <https://europa.eu/european-union/about-eu/history/eu-pioneers_hr> |
| 5.1.  **Simone Veil**  ***Preživjela žrtva holokausta i prva žena na čelu Europskog parlamenta*** | 5.1.  Kao osobu koja je preživjela nacističke koncentracijske logore, djetinjstvo i traumatično iskustvo iz Drugoga svjetskog rata potaknuli su Simone Veil da se cijeli svoj život zalaže za ujedinjenu Europu.  **Život i povijesni kontekst**  Njezin politički uspon započeo je karijerom u području prava. Godine 1974. pridružila se francuskoj vladi na čelu s predsjednikom Giscardom d’Estaingom kao ministrica zdravstva.  Ubrzo nakon imenovanja započela je borbu za legalizaciju pobačaja u Francuskoj. U tome je uspjela tek kada je stekla potporu oporbe u nacionalnoj skupštini te je 1975. pobačaj legaliziran zakonom. Bilo je to izuzetno važno postignuće, a taj je zakon u javnosti postao poznat kao „la loi Veil” (Veilin zakon).  **Vizija za Europu**  Kad joj je predsjednik Giscard d’Estaing predložio da bude nositeljica izborne liste njegove stranke na prvim izravnim izborima za [Europski parlament](https://european-union.europa.eu/institutions-law-budget/institutions-and-bodies/search-all-eu-institutions-and-bodies/european-parliament_hr) 1979., nije oklijevala.  Veil je izabrana u Europski parlament, koji ju je imenovao predsjednicom. Tako je postala predsjednica prvoga izravno izabranog Europskog parlamenta i prva žena na čelu jedne od institucija EU-a. Dvije godine kasnije dobila je [nagradu Karlo Veliki](https://www.karlspreis.de/en/charlemagne-prize/origin), koja se dodjeljuje za doprinos jedinstvu Europe. |
| 5.2.  **Jean Monnet**  ***Pokretačka snaga zaslužna za osnivanje Europske unije*** | 5.2.  Jean Monnet, francuski političar i savjetnik za gospodarstvo, bio je cjeloživotni pobornik europske integracije. Njegove su ideje nadahnule Schumanov plan da se ujedine francuska i njemačka nacionalna proizvodnja ugljena i čelika.  **Život i povijesni kontekst**  Kada je 1914. izbio Prvi svjetski rat, Monnet se obratio vladi s prijedlogom za bolju koordinaciju prijevoza ratnih potrepština s francuskim saveznicima. Pri osnutku Lige naroda 1919. imenovan je zamjenikom glavnog tajnika. Monnet je 1943. postao članom francuskog Komiteta nacionalnog oslobođenja, *de facto* francuske vlade u egzilu u Alžiru. Tada se izričito izjasnio o svojoj viziji ujedinjene Europe za očuvanje mira.  **Vizija za Europu**  Tenzije među narodima sve su više rasle nakon rata, zbog čega je Monnet smatrao da je vrijeme da se uspostavi jedinstvo u Europi. Sa svojim timom započeo je razvijati koncept Europske zajednice. Robert Schuman, francuski ministar vanjskih poslova, predstavio je 9. svibnja 1950. u ime francuske vlade Schumanovu deklaraciju.  Tom deklaracijom, koju je potaknuo i pripremio Monnet, predloženo je udruživanje proizvodnje ugljena i čelika Njemačke i Francuske pod jednim visokim tijelom. Sama ideja takvog udruživanja bila je da će se dijeljenjem proizvodnje tih resursa među dvama najmoćnijim zemljama u Europi spriječiti mogućnost budućeg rata. |
| 5.3.  **Ursula Hirschmann**  ***Antifašistkinja i europska federalistkinja*** | 5.3.  Ursula Hirschmann rođena je u židovskoj građanskoj obitelji u Berlinu u rujnu 1913., a 1932. pridružila se omladinskoj organizaciji Socijaldemokratske stranke želeći pružiti otpor nacistima, čija je moć bila u usponu. Nakon što je upoznala Eugenija Colornija, mladog talijanskog filozofa i socijalista za kojeg se poslije udala, pridružila se tajnoj antifašističkoj opoziciji u domovini svojeg muža.  **Život i povijesni kontekst**  Kad je Colorni uhićen i poslan u zatvor na otok Ventotene, Hirschmann je otišla za njim.  Ondje su upoznali Ernesta Rossija i Altiera Spinellija, koji su 1941. zajednički napisali Manifest iz Ventotenea „za slobodnu i ujedinjenu Europu”, koji mnogi smatraju početkom europskog federalizma.Tekst su čitali mnogi pripadnici talijanskog pokreta otpora protiv nacista.  **Vizija za Europu**  U njemu se poziva na raskid s prošlošću Europe i stvaranje novoga političkog sustava na temelju restrukturirane politike i opsežne socijalne reforme. Hirschmann je prokrijumčarila Manifest s otoka u Italiju i pomogla u njegovu širenju.  Nakon što je napustila otok Ventotene i stigla u Milano, Hirschmann je zajedno s ostalim aktivistima 1943. osnovala Movimento Federalista Europeo, odnosno Europski federalistički pokret. Nakon što su fašisti ubili Colornija, Hirschmann je pobjegla u Švicarsku i uključila se u organizaciju prvog međunarodnog federalističkog kongresa u Parizu 1945.  Njezino političko djelovanje nije stalo nakon Drugoga svjetskog rata. U Bruxellesu je 1975. osnovala udrugu Femmes pour l’Europe (Žene za Europu). |
| 5.4.  **Robert Schuman**  ***Tvorac projekta europske integracije*** | 5.4.  Robert Schuman angažirao se u Drugom svjetskom ratu kao član francuskog pokreta otpora, zbog čega su ga nacisti uhvatili i zatvorili. Prije rata bio je aktivan u politici kao zastupnik francuskog parlamenta. Nakon rata obnašao je niz visokih dužnosti u Francuskoj te je na kraju sastavio [Schumanovu deklaraciju](https://european-union.europa.eu/principles-countries-history/history-eu/1945-59/schuman-declaration-may-1950_hr) kako bi ujedinio Europu i spriječio daljnje ratove.  **Život i povijesni kontekst**  Rodio se kao njemački državljanin u Luksemburgu, a francusko državljanstvo dobio je 1919., kada je pokrajina Alsace-Lorraine, u kojoj je živio, vraćena Francuskoj. Tijekom Drugog svjetskog rata francuski predsjednik vlade u egzilu Charles de Gaulle pozvao je Schumana u London da služi njegovoj vladi.  Nakon rata vratio se u vode državne politike i obnašao niz visokih dužnosti. Postao je ključna figura u pregovorima oko velikih sporazuma i inicijativa, kao što su Vijeće Europe, Marshallov plan i NATO, usmjerenih prema osnaživanju suradnje unutar zapadnog saveza i ujedinjavanju Europe.  **Vizija za Europu**  Sa Jeanom Monnetom sastavio je međunarodno priznat Schumanov plan. Objavljen je 9. svibnja 1950. To je ujedno i datum koji se smatra danom rođenja Europske unije i svake se godine slavi kao [Dan Europe](https://european-union.europa.eu/principles-countries-history/symbols/europe-day_hr). U govoru koji je održao povodom predstavljanja tog plana predložio je zajedničko upravljanje proizvodnjom ugljika i čelika, najvažnijih materijala u industriji oružja. Osnovna ideja bila je da države koje zajednički upravljaju proizvodnjom ugljika i čelika neće moći međusobno ratovati. |
| 6.  EU  simboli  O kojem je simbolu EU-a riječ? |  |
| 6.1.  Skladana je u Austriji, a sad je himna EU-a | 6.1. |
| 6.2.  ***Oda radosti*** | 6.2.  *Oda radosti* dolazi iz Devete simfonije, koju je 1823. skladao Ludwig Van Beethoven. Himna ne simbolizira samo Europsku uniju, već i Europu u širem smislu. U svojoj pjesmi Oda radosti Schiller slavi ideal bratstva među ljudima. Proglašena je himnom 1985. |
| 6.3.  Broj zvijezda na zastavi EU-a | 6.3. |
| 6.4.  **12 zvijezda** | 6.4.  Zastava EU-a ima dvanaest zlatnih zvjezdica raspoređenih u krug na plavoj pozadini. Simbol su zajedništva, solidarnosti i sklada europskih naroda. Broj zvijezda nije povezan s brojem država članica, dok krug simbolizira jedinstvo. Zastava je kreirana i prihvaćena u Vijeću Europe 1955. Godine 1985. postala je službena zastava EU-a. |
| 6.5.  Na ovu obljetnicu važnoga govora slavimo i dan EU-a |  |
| 6.6.  **9. svibnja**  *Dan Europe* | 6.6.  Na Dan Europe, 9. svibnja, slave se mir i jedinstvo u Europi. Taj datum godišnjica je povijesne Schumanove deklaracije, u kojoj je predstavljen nov oblik političke suradnje u Europi. |
| 6.7.  U ovoj je rečenici sažet europski projekt |  |
| 6.8.  **Ujedinjeni u raznolikosti**  *Geslo EU-a* | 6.8.  Moto EU-a je „Ujedinjeni u raznolikosti”. On simbolizira ujedinjenje Europljana kako bi ostvarili mir i blagostanje, međusobno se obogaćujući brojnim kulturama, tradicijama i jezicima toga kontinenta. |
| 6.9.  Olakšava boravak u drugim državama |  |
| 6.10.  **Euro** | 6.10.  Euro je službena valuta u 20 od 27 država članica EU-a i konkretan je dokaz suradnje europskih zemalja. Uvođenje novčanica i kovanica eura 2002. godine jedna je od najvećih europskih logističkih operacija. |
| 7.  EU  vrijednosti  Što one znače? | 7.  Iako EU obilježava raznolikost, države članice dijele zajedničke vrijednosti koje ujedinjuju građane Europe. |
| 7.1.   * ljudsko dostojanstvo * sloboda * demokracija * jednakost * vladavina prava * ljudska prava | 7.1.  One su **sastavni dio europskog načina života**. To su:   * ljudsko dostojanstvo * sloboda * demokracija * jednakost * vladavina prava * ljudska prava.   Te su vrijednosti utvrđene u Ugovoru iz Lisabona i Povelji EU-a o temeljnim pravima.  Ljudsko dostojanstvo: Ljudsko dostojanstvo nepovredivo je, što znači da se uvijek mora poštovati i štititi. Ono je stvarna osnova temeljnih prava.  Sloboda: Individualne slobode kao što su poštovanje privatnog života te sloboda mišljenja, vjeroispovijesti, okupljanja, izražavanja i informiranja zaštićene su Poveljom EU-a o temeljnim pravima. Konkretan je primjer sloboda kretanja i boravka unutar EU-a.  Demokracija: Funkcioniranje EU-a temelji se na predstavničkoj demokraciji. Europski građani uživaju i politička prava. Primjerice, svaki odrasli građanin EU-a ima pravo kandidirati se i glasati na izborima za Europski parlament. Građani EU-a imaju pravo kandidirati se i glasati u zemlji boravišta ili u matičnoj zemlji.  Jednakost: Jednakost podrazumijeva jednaka prava za sve građane pred zakonom. Načelo jednakosti žena i muškaraca prisutno je u svim europskim politikama, a primjenjuje se u svim područjima. Konkretni su primjeri načelo jednake plaće za jednak rad (Ugovor iz Rima, 1957.) i nediskriminacija na temelju državljanstva za građane EU-a (Ugovor iz Lisabona, 2009.).  Vladavina prava: EU se temelji na vladavini prava. Sve što EU čini temelji se na ugovorima o kojima su dobrovoljno i demokratski odlučile sve države članice. Pravo i pravda temelje se na neovisnom pravosuđu. Države članice dale su konačnu nadležnost Sudu Europske unije, čije presude moraju poštovati svi.  Ljudska prava: Ljudska prava zaštićena su Poveljom EU-a o temeljnim pravima, a uključuju pravo na slobodu od diskriminacije na temelju spola, rasnog ili etničkog podrijetla, vjere ili uvjerenja, invaliditeta, dobi ili spolne orijentacije, pravo na zaštitu osobnih podataka i pravo na pristup pravosuđu. |
| 8.  EU  zemlje  *Mnogo zemalja, malo granica*  **Europska unija sastoji se od 27 država članica.**  **Osim 27 država članica,**  Island, Lihtenštajn, Norveška i Švicarska dio su europskog jedinstvenog tržišta.  **Schengensko područje** obuhvaća 23 države članice EU-a i četiri zemlje izvan EU-a koje su ukinule kontrole putovnica na svojim granicama. | 8.  Predanost EU-a zajedničkim vrijednostima odražava se u pravima koja uživaju njegovi građani.  Građani EU-a mogu se slobodno kretati i boraviti unutar Unije te su zaštićeni zakonima EU-a.  Također mogu glasati i kandidirati se na europskim izborima.  Andora, Monako, San Marino i Vatikan nisu članice EU-a. Njihovi odnosi s EU-om i drugim zemljama definirani su bilateralnim sporazumima. Međutim, Monako, San Marino i Vatikan nalaze se unutar schengenskog područja.  Švicarska nije ni država članica EU-a ni zemlja EGP-a. Sklopila je oko 100 bilateralnih sporazuma s EU-om koji obuhvaćaju, primjerice, mnoge odredbe koje se odnose na jedinstveno tržište. Jedan od tih sporazuma odnosi se na sudjelovanje Švicarske u schengenskom području.  **Osim 27 država članica,**  Island, Lihtenštajn, Norveška i Švicarska dio su europskog jedinstvenog tržišta.  To znači da su se te zemlje obvezale na slobodno kretanje ljudi, robe, usluga i novca.  Stoga građani EU-a mogu uživati ta prava i u tim četirima zemljama.  **Schengensko područje** obuhvaća 23 države članice EU-a i četiri zemlje izvan EU-a koje su ukinule kontrole putovnica na svojim granicama.  To znači da se granica između takve dvije zemlje može prijeći bez pokazivanja putovnice. |
| 9.  EU  zemlje  Europske integracije  1958.  Godine **1958.** šest zemalja osnovalo je **Europsku zajednicu** sklapanjem Ugovora iz Rima.  Njihov je cilj bio osigurati mir i slobodu te poticati gospodarski napredak. | 9.  Pogledajmo povijest EU-a kroz zemlje koje su mu se pridruživale.  Sve je počelo sa šest zemalja koje su potpisale Ugovor iz Rima:   1. Belgija 2. Njemačka 3. Francuska 4. Italija 5. Luksemburg 6. Nizozemska |
| 10.  1973.  **Danska**, **Irska** i **Ujedinjena Kraljevina**\* pristupile su Zajednici **1973.**  \* Ujedinjena Kraljevina istupila je iz Europske unije 2020. | 10.  [Napomena za izlagača: neka publika podijeli svoje priče ili sjećanja o pristupanju svoje zemlje/drugih zemalja]. |
| 11.  1981.  Pristupanje **Grčke** 1981. doprinijelo je učvršćivanju njezine demokracije. |  |
| 12.  1986.  Pristupanjem **Španjolske i Portugala** 1986. EU, koji se tada nazivao Europska zajednica, proširio se na jug. |  |
| 13.  1995.  **EU-u su 1995. pristupile Austrija, Finska i Švedska.** |  |
| 14.  2004.  Proširenjem **2004.** kontinent je ponovno spojen nakon pada Berlinskog zida i raspada Sovjetskog Saveza. | 14.  EU-u je 1. svibnja 2004. pristupilo deset zemalja:   1. Češka 2. Estonija 3. Cipar 4. Latvija 5. Litva 6. Mađarska 7. Malta 8. Poljska 9. Slovenija 10. Slovačka   Među kriterijima za pridruživanje bili su poštovanje vladavine prava, funkcionalno tržišno gospodarstvo i poštovanje demokratskih načela. |
| 15.  2007.  **Bugarska i Rumunjska postale su države članice** 2007. |  |
| 16.  2013.  Zadnja je pristupila Hrvatska **2013.** | 16.  Interaktivna karta proširenja EU-a kroz godine:  [40 godina proširenja EU - Tko se do sada priključio EU? (europa.eu)](https://www.europarl.europa.eu/external/html/euenlargement/default_hr.htm) |
| 17.  EU  zemlje  Euro i europodručje  Euro je službena valuta u **20 država članica EU-a**, koje čine europodručje. | 17.  Sve su navedene zemlje dio Europske unije, ali nisu sve dio europodručja.  Europodručje je regija koja se sastoji od svih država članica EU-a koje su uvele euro kao svoju nacionalnu valutu.  Euro je konkretan znak **europske integracije** te donosi pogodnosti građanima i brojne prednosti poduzećima. Zbog svoje **važnosti kao globalne valute** euro donosi i dodanu vrijednost vanjskim politikama Unije.  Danska je jedina država članica EU-a koja je dogovorila izuzeće od eura. Europska središnja banka i Europska komisija zadužene su za održavanje vrijednosti i stabilnosti te valute i za utvrđivanje kriterija za ulazak država članica u europodručje.  Euro je druga najvažnija valuta na svijetu. Udio međunarodnih plaćanja u eurima otprilike je jednak onome u američkim dolarima. Euro je druga najčešća valuta na svijetu za zaduživanje, pozajmljivanje i rezerve središnjih banaka.  Upotrebljava se i kao službena ili *de facto* valuta te kao rezervna valuta u nizu zemalja izvan Europske unije. |
| 18.  EU  zemlje  Proširenje EU-a  Bilo koja **europska zemlja** može podnijeti zahtjev za članstvo ako **poštuje demokratska načela EU-a** i predano ih promiče. | 18.  Zemlje koje se žele pridružiti EU-u moraju ispuniti stroge uvjete za članstvo i započeti službene pregovore o članstvu.  Službeni pregovori za članstvo: uključuju prenošenje ustaljenog prava EU-a („pravna stečevina”), pripreme za njegovu primjenu i provedbu, kao i provedbu pravosudnih, administrativnih, gospodarskih i drugih reformi potrebnih za ispunjavanje kriterija za pristupanje.  Kriteriji za članstvo: poznati i kao „kopenhaški kriteriji”, obuhvaćaju područja kao što su:  • demokratski institucijski okvir, vladavina prava, ljudska prava te poštovanje i zaštita manjina  • funkcionalno tržišno gospodarstvo te sposobnost nošenja s konkurencijom i tržišnim silama u okviru EU-a  • sposobnost za preuzimanje i djelotvornu provedbu obveza koje proizlaze iz članstva, među ostalim ostvarivanje ciljeva političke, gospodarske i monetarne unije. |
| 19.  **Zemlje kandidatkinje**   * Albanija * Bosna i Hercegovina * Moldova * Republika Sjeverna Makedonija * Crna Gora * Srbija * Turska * Ukrajina * Gruzija | 19.  Država se može pridružiti EU-u jedino ako ispunjava sve **kriterije za članstvo**.  Tri su glavna koraka na putu prema pristupanju, a pritom je potrebno odobrenje svih država članica:   * dodjela statusa kandidata * pregovori * sporazum o pristupanju.   Proces proširenja koristi i Uniji i zemljama kandidatkinjama jer doprinosi poticanju stabilnosti, demokracije i gospodarskog rasta u susjedstvu. |
| 20.  **Potencijalni kandidati**   * Kosovo\*   \* Ovim se nazivom ne dovode u pitanje stajališta o statusu. |  |
| 21.  U žarištu:  *Brexit*  **Sporazum o trgovini i suradnji između EU-a i Ujedinjene Kraljevine** privremeno se primjenjuje od 1. siječnja 2021. | 21.  Nakon Brexita odnosi EU-a i Ujedinjene Kraljevine znatno su se promijenili. Ujedinjena Kraljevina više nije članica EU-a i postala je treća zemlja u odnosu na EU. EU i Ujedinjena Kraljevina rade na novom odnosu, koji je uređen Sporazumom o trgovini i suradnji.  Sporazumom se utvrđuje **povlašteni režim** u područjima kao što su trgovina robom i uslugama, digitalna trgovina, zrakoplovstvo i cestovni promet, energetika, ribarstvo, izvršavanje zakonodavstva i pravosudna suradnja u kaznenim stvarima.  Temelji se na pravilima kojima se osiguravaju **jednaki uvjeti i poštovanje temeljnih prava**.  Sporazum o trgovini i suradnji između EU-a i Ujedinjene Kraljevine sastoji se od:  • sporazuma o slobodnoj trgovini, kojim se predviđa ambiciozna suradnja u gospodarskim, socijalnim i okolišnim pitanjima te suradnja u području ribarstva  • bliskog partnerstva za sigurnost građana, novog okvira za provedbu zakona i pravosudnu suradnju u kaznenim i građanskim stvarima  • sveobuhvatnog okvira upravljanja, kojim se pruža najveća moguća pravna sigurnost poduzećima, potrošačima i građanima. |
| 22.  EU  povijest  **Pogodite godinu!** | 22.  EU se tijekom godina suočio s mnogo izazova. Pogledajmo koji su najvažniji izazovi s kojima se EU susretao tijekom proteklih desetljeća.  Za detaljniji pregled povijesti EU-a pogledajte kronologiju EU-a na internetu: [Povijest EU-a, pioniri EU-a |Europska unija (europa.eu)](https://european-union.europa.eu/principles-countries-history/history-eu_hr) |
| 22.1.  **1952.**  Šest europskih zemalja odlučilo je osnovati zajednicu za zajedničko upravljanje proizvodnjom ugljena i čelika kako bi se spriječile buduće utrke u naoružanju i zajamčio mir. | 22.1.  **1952.**  To su Belgija, Njemačka, Francuska, Italija, Luksemburg i Nizozemska. Europska zajednica za ugljen i čelik osnovana je 1952.  Nekoliko godina kasnije, 1958., tih šest zemalja osnovalo je Europsku zajednicu potpisivanjem Ugovora iz Rima (sjetite se devetog slajda). |
| 22.2.  **Šezdesete godine**  Razdoblje rasta gospodarstva, čemu je doprinijela činjenica da države članice prestaju naplaćivati carine na međusobnu trgovinu. Također dogovaraju zajedničku kontrolu proizvodnje hrane kako bi se osiguralo dovoljno hrane za sve u Europi. |  |
| 22.3.  **Sedamdesete godine**  Europska unija, još uvijek poznata kao Europske zajednice, dobiva svoje prve nove članice: Dansku, Irsku i Ujedinjenu Kraljevinu. | 22.3.  Danska, Irska i Ujedinjena Kraljevina pristupaju Europskim zajednicama 1. siječnja 1973., čime se broj država članica povećao na devet. Arapsko-izraelski rat iz listopada 1973. uzrokuje energetsku krizu i gospodarske probleme u Europi.  Demokracija u Europi širi se svrgavanjem diktatura u Grčkoj, Portugalu i Španjolskoj. S regionalnom politikom počinju prva velika ulaganja s ciljem otvaranja radnih mjesta i izgradnje infrastrukture u siromašnijim područjima. Građani 1979. prvi put izravno biraju članove Europskog parlamenta. |
| 22.4.  **Osamdesete godine**  U osamdesetim godinama propao je komunizam u Europi. Na kraju tog desetljeća došlo je od pada Berlinskog zida u Njemačkoj. | 22.4. |
| 22.5.  **Devedesete godine**  U tom su razdoblju postavljeni temelji za dva najveća postignuća EU-a: slobodno kretanje ljudi na temelju Schengenskog sporazuma i stvaranje jedinstvenog tržišta. | 22.5.  **Devedesete godine**  Pad komunizma u središnjoj i istočnoj Europi ponovno ujedinjuje Europljane.  Građanima je važno pitanje zaštite okoliša, no i suradnja u područjima sigurnosti i obrane. |
| 22.6.  **2000. – 2010.**  Euro je sada valuta mnogih Europljana. Države članice počinju bliže surađivati u borbi protiv kriminala. Svjetsko gospodarstvo pogodila je financijska kriza. Ugovorom iz Lisabona EU-u se omogućuje osnivanje modernih institucija i primjena učinkovitijih metoda rada. | 22.6. |
| 22.7.  **2010. – 2019.**  Desetljeće puno izazova, u kojem se Unija suočava s globalnom financijskom krizom, a jedna država članica glasa za napuštanje EU-a. | 22.7.  Europa je teško pogođena svjetskom gospodarskom krizom. Europskoj uniji 2012. dodijeljena je [Nobelova nagrada za mir](https://www.nobelprize.org/prizes/peace/2012/press-release/). Nemiri i ratovi u različitim zemljama dovode do toga da mnogi ljudi bježe iz svojih domova i traže utočište u Europi. EU se suočava s izazovom kako skrbiti o njima, štiteći pritom njihovu dobrobit i poštujući njihova ljudska prava. Klimatske promjene i dalje su jedan od prioriteta te čelnici postižu dogovor o smanjenju štetnih emisija. Hrvatska 2013. postaje 28. država članica EU-a. Međutim, na referendumu održanom 2016. Ujedinjena Kraljevina glasa za izlazak iz EU-a. |
| 22.8.  **Od 2020. do danas**  EU mora rješavati nove probleme kao što su pandemija bolesti COVID-19 i ruska ratna agresija na Ukrajinu. | 22.8.  **Siječanj 2020. – Zajednički odgovor EU-a na COVID-19**  Pandemija bolesti COVID-19 izaziva veliku javnozdravstvenu krizu i usporavanje gospodarskog rasta. EU i njegove države članice zajednički pružaju potporu zdravstvenim sustavima te ograničavaju širenje virusa i osiguravaju cjepiva za ljude u EU-u i šire. Čelnici i čelnice EU-a postigli su dogovor o najvećem [paketu poticaja](https://commission.europa.eu/strategy-and-policy/recovery-plan-europe_hr) koji se dosad financirao iz proračuna EU-a, s naglaskom na zelenom i digitalnom oporavku i postizanu [klimatske neutralnosti](https://climate.ec.europa.eu/eu-action/climate-strategies-targets/2050-long-term-strategy_hr) do 2050.  **31. siječnja 2020. – Ujedinjena Kraljevina napušta EU**  Ujedinjena Kraljevina napušta EU nakon 47 godina članstva i otvara novo poglavlje u svojem odnosu s EU-om.  [Odnosi s Ujedinjenom Kraljevinom](https://commission.europa.eu/strategy-and-policy/relations-non-eu-countries/relations-united-kingdom_hr)  **Travanj 2021. – Pokretanje Konferencije o budućnosti Europe**  EU 2021. pokreće jednogodišnju [Konferenciju o budućnosti Europe](https://commission.europa.eu/strategy-and-policy/priorities-2019-2024/new-push-european-democracy/conference-future-europe_hr). Ona je inovativan primjer participativne demokracije, a građanima EU-a pruža jedinstvenu priliku da izraze svoje mišljenje i doprinesu oblikovanju budućnosti EU-a.  **Veljača 2022. – Rusija napada Ukrajinu**  EU i njegovi međunarodni partneri oštro osuđuju neopravdanu i ničim izazvanu rusku agresiju. EU donosi niz strogih [sankcija protiv Rusije](https://eu-solidarity-ukraine.ec.europa.eu/eu-sanctions-against-russia-following-invasion-ukraine_hr) te Ukrajini pruža financijsku, humanitarnu, vojnu i drugu [pomoć](https://eu-solidarity-ukraine.ec.europa.eu/eu-assistance-ukraine_hr). |
| 23.  **© Europska unija 2023.**  Osim ako je drukčije navedeno, upotreba ove prezentacije dopuštena je uz licenciju [CC BY 4.0](https://creativecommons.org/licenses/by/4.0/). Moguće je da je za upotrebu ili reprodukciju elemenata koji nisu u vlasništvu EU-a potrebno zatražiti dopuštenje izravno od odgovarajućih nositelja prava.  Fotografija na 7. stranici, izvor: © Adobe Stock, Jacob Lund | |

1. Imajte na umu da se bilješke ne trebaju koristiti doslovno, već služe kao dodatne informacije koje možete upotrijebiti za vlastite ideje. Možete izostaviti dijelove koji se ne odnose na vašu prezentaciju ili u prezentaciju dodati svoje napomene i ideje. [↑](#footnote-ref-1)